
Az ízészlelést befolyosoló tényezők – előzetes tudás és szakértőtől származó információk hatása a bor ízének észlelésére és a vásárlási hajlandóságra

Kutatások kimutatták, hogy számos olyan kívülről érkező tényező van, ami befolyásolja azt, ahogyan
egy bor ízét észleljük. A kutatásunkban azt vizsgáltuk, hogy milyen befolyással vannak egy kóstolón
elhangzó információk arra, hogy a résztvevők hogyan értékelik a bort: mennyire ízlik nekik, milyen
ízeket és illatokat éreznek rajta és mennyire lennének hajlandóak azt megvenni, illetve, hogy a borról
való előzetes tudás befolyásolja-e hogy a személy milyen valószínűsggel venné meg a bort az
elhangzó információ hatására. A kutatásban 50 személyt mértünk fel, és 45 személy alkotta a
végleges mintát, kvázi-kísérleti, preteszt-posztteszt designt alkalmaztunk. A kutatásban a résztvevők
kétszer megkóstolták ugyanazt a bort, bemutatás nélkül, utána pedig egy szakértő rövid előadásának
keretében. A kísérleti személyek mindkét kóstolást követően kitöltötték az általunk, szakértő
segítségével összeállított kérdőívet, amely az említett változókra kérdezett rá. Az eredmények alapján
az elhangzó információk befolyásolták a preferenciát, az észlelt ízeket és illatokat, viszont nem
befolyásolta sem a kóstolón elhangzott információ, sem az előzetes tudás a vásárlási hajlandóságot.

